Peyton Reed Kembali Arahkan Filem Ant-Man 3
Filem ketiga Ant-Man bakal dihasilkan dengan pengarah Peyton Reed kembali menduduki kerusi pengarahan. Reed yang sebelum mengarahkan Ant-Man (2015) dan Ant-Man and the Wasp telahpun menandatangani perjanjian untuk menerajui pembikinan filem ketiga. Paul Rudd dan  Evangeline Lilly seperti biasa, dijangka akan kembali membawa watak-watak masing sebagai Scott Lang / Ant-Man dan Hope Pym / The Wasp. Setakat ini, plot filem masih tidak didedahkan. Tarikh tayangan juga tidak diketahui, tetapi menurut sumber yang mendedahkan kepada laman The Hollywood Reporter, berkemungkinan Ant-Man 3 akan ditayangkan pada 2022. Dalam filem Avengers: Endgame yang lalu, Ant-Man telah memainkan peranan yang penting dalam memulihkan kembali kemusnahan yang dilakukan oleh Thanos. Filem itu juga turut memperkenalkan watak remaja Cassie Lang yang dilakonkan oleh Emma Fuhrmann. Jika MCU merancang untuk memperkenalkan Young Avengers, berkemungkinan besar Fuhrmann akan kembali memainkan peranannya sebagai Cassie, dan Ant-Man 3 akan menjadi pengenalan untuk watak baru iaitu Stature.